Rino Serra/Le fior dël mal/069


LXIX. La mùsica 
Come 'n mar la musica am rapiss sovens! 
Vers mia tèila spalia, 
Sota 'n plafon ëd nebie o 'nt l'asur in-mens, 
Mi i àuss mia vela a l'aria; 

Con ël pét anans e ij polmon gonfià 
Come dla tèila, 
I scavalco ij dòss dij flut ancavalà, 
Stërmà da la sèira; 

I sento vibré andrin a mi, tute le passion 
D'un vassel ch'a patiss; 
Ël bon vent, la tempesta e soe convolsion 

Am cun-o 'n sl'in-mens abiss, 
D'àutre vòlte, calma piata, grand ëspecc dirìa 
Ëd la disperassion mia! 

Rino Serra
Leteratura piemontèisa
Baudelaire